ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
స్లొవేకియా
స్లోవేకియా 
అధికారికంగా స్లోవాక్ రిపబ్లిక్ అనేది సెంట్రల్ ఐరోపా‌లో భూభాగంగా ఉన్న దేశం.
పశ్చిమ సరిహద్దులో చెక్ రిపబ్లిక్ మరియు ఆస్ట్రియా, ఉత్తరసరిహద్దులో పోలాండ్, తూర్పు సరిహద్దులో ఉక్రెయిన్ మరియు దక్షిణసరిహద్దులో హంగేరీ ఉన్నాయి. స్లొవేకియా భూభాగం వైశాల్యం 49,000 చదరపు కిలోమీటర్ల (19,000 చదరపు మైళ్ళు) ఉంది.దేశం అధికంగా పర్వత ప్రాంతాలను కలిగి ఉంది.దేశజనసంఖ్య 5 మిలియన్లకుపైగా ఉంది.దేశంలో స్లొవేకియా ప్రజలు అధికంగా ఉన్నారు. రాజధాని మరియు అతిపెద్ద నగరం బ్రాటిస్లావా. అధికారిక భాష స్లోవాక్.నేటి స్లోవేకియా భూభాగంలోకి 5 వ మరియు 6 వ శతాబ్దాలలో స్లావ్లు వచ్చారు. 7 వ శతాబ్దంలో వారు సామో సామ్రాజ్యం స్థాపించడంలో ముఖ్యమైన పాత్ర పోషించారు. 9 వ శతాబ్దంలో నైట్రా ప్రిన్సిపాలిటీని స్థాపించారు. 10 వ శతాబ్దంలో ఈ భూభాగం హంగేరి రాజ్యంలో కలిసిపోయింది. మొదటి ప్రపంచ యుద్ధం తరువాత ఆస్ట్రో-హంగేరియన్ సామ్రాజ్యం రద్దు చేయబడిన తరువాత స్లోవాక్లు మరియు చెక్లు చెకోస్లోవేకియాను స్థాపించాయి. ఒక ప్రత్యేక (మొదటి) స్లోవాక్ రిపబ్లిక్ (1939-1945) నాజీ జర్మనీ అనుకూల రాజ్యంగా రెండవ ప్రపంచ యుద్ధంలో ఉనికిలో ఉంది. 1945 లో చెకొస్లోవకియా తిరిగి స్థాపించబడింది మరియు కమ్యూనిస్ట్ పాలనలో సోవియట్ ఉపరాజ్యంగా మారింది. 1989 లో వెల్వెట్ విప్లవం చెకోస్లోవేకియాలో కమ్యూనిస్ట్ పాలన ముగిసింది. స్లొవేకియా చెకోస్లోవేకియా శాంతియుతంగా రద్దు (వెల్వెట్ విడాకులు అని పిలవబడే) అయిన తరువాత 1993 జనవరి 1 న స్వతంత్ర రాజ్యంగా మారింది. చాలా ఉన్నత మానవ అభివృద్ధి సూచిక 
చాలా ఉన్నత జీవన ప్రమాణాలు మరియు పౌర స్వేచ్ఛలు, పత్రికా స్వేచ్ఛ, ఇంటర్నెట్ స్వాతంత్ర్యం, ప్రజాస్వామ్య పాలన మరియు ప్రశాంతత వంటి కొలతలలో అనుకూలంగా ఉంటాయి.దేశం సమగ్ర సాంఘిక భద్రతా వ్యవస్థతో మార్కెట్ ఆర్థిక వ్యవస్థ కలయికను నిర్వహిస్తుంది. స్లొవేకియా పౌరులకు సార్వత్రిక ఆరోగ్య సంరక్షణ. ఉచిత విద్య మరియు ఒ.ఇ.సి.డి.లో పొడవైన చెల్లింపుతో ప్రసూతి సెలవులు సౌకర్యాలు కల్పిస్తుంది. 2004 లో ఐరోపా యూనియన్లో చేరింది మరియు 2009 జనవరిన 1 న యూరో జోన్లో చేరింది. స్లోవేకియా స్కెంజెన్ ప్రాంతం, నాటో, ఐక్యరాజ్యసమితి, ఒ.ఇ.సి.డి, డబల్యూ.టి.ఒ,సి.ఇ.ఆర్.ఎన్, ఒ.ఎస్.సి.ఇ.కౌన్సిల్ ఆఫ్ ఐరోపా మరియు విజిగ్రేడ్ గ్రూప్ లలో కూడా సభ్యురాలు. స్లోవాక్ ఆర్థిక వ్యవస్థ ఐరోపాలో అత్యంత వేగంగా అభివృద్ధి చెందుతున్న ఆర్థిక వ్యవస్థల్లో ఒకటిగా ఉంది మరియు యూరోజోన్లో 3 వ వేగమైనది. ప్రాంతీయ ఆదాయ అసమానత ఎక్కువగా ఉన్నప్పటికీ 90% మంది పౌరులు తమ స్వంత ఇళ్లను కలిగి ఉన్నారు. 2016 లో స్లోవాక్ పౌరులు 165 దేశాలకు మరియు భూభాగాల్లో వీసా-రహిత లేదా వీసా-రాక యాక్సెస్ పొందారు. ప్రపంచంలో స్లోవాక్ పాస్పోర్ట్ 11 వ స్థానాన్ని పొందింది. స్లొవేకియా ప్రపంచంలోనే అతిపెద్ద తలసరి ఉత్పత్తిదారుగా పేరు గాంచింది. 2016 లో దేశంలో మొత్తం 10,40,000 కార్లు ఉత్పత్తి చేయబడ్డాయి. స్లోవేకియా యూరోపియన్ యూనియన్లో 7 వ అతి పెద్ద కారు ఉత్పత్తిదారుగా ఉంది. స్లోవేకియా పారిశ్రామిక ఉత్పత్తిలో 43% కార్ల పరిశ్రమ, మరియు దాని ఎగుమతుల్లో నాలుగింటికి ప్రాతినిధ్యం వహిస్తుంది.
1586 లో స్లోవేకియా పేరు మొట్టమొదటి లిఖిత ప్రస్తావించబడింది. (జర్మన్: లిప్తౌ, నికోలస్ ఇన్ డెర్ స్లోవేకియా). ఇది చెక్ పదమైన స్లొవేకి నుండి తీసుకోబడింది. మునుపటి జర్మన్ రూపాలు విండ్ చెన్ ల్యాండ్ మరియు విండన్ల్యాండ్ (15 వ శతాబ్దం). స్లోవెన్స్కో (1791) స్థానిక పేరు స్లొవేక్స్ స్లొవేనియన్ పాత పేరు నుండి ఉద్భవించింది, ఇది 15 వ శతాబ్దానికి ముందు దాని మూలాన్ని సూచిస్తుంది. అసలు అర్థం భౌగోళికం (రాజకీయ కాదు). స్లోవేకియా హంగేరీ బహుళ జాతీయ రాజ్యంలో భాగంగా ఉంది. 
మరియు ఈ కాలంలో ఒక ప్రత్యేక పాలనా విభాగాన్ని ఏర్పాటు చేయలేదు.
స్లోవేకియా లోని నోవె మెస్టో నడ్ వాహ్మ్ సమీపంలో ఉన్న పురావస్తు కళాఖండాల రేడియోకార్బన్ డేటింగ్ [అవాస్తవ-చర్చ] స్లోవేకియాలో క్రీ.పూ. 270,000 లో ప్రారంభ పాలియోలిథిక్ శకానికి చెందిన మానవులు జీవించారని తెలియజేస్తుంది. ఈ ప్రాచీన టూల్స్ క్లాక్టోనియన్ టెక్నిక్ తయారు చేయబడి స్లోవాకియా పురాతన నివాసాలకు సాక్ష్యమిస్తున్నాయి.బోజినిస్కు సమీపంలోని ప్రివట్ట్ (ప్రపోస్త్స్కా) గుహ నుండి మరియు సమీపంలోని ఇతర ప్రాంతాల నుండి ఇతర రాతి ఉపకరణాలు మద్య పాలియోలిథిక్ యుగానికి (క్రీ.పూ 2,00,000 - 80,000) చెందినవని భావిస్తున్నారు. ఉత్తర స్లోవాక్యాలోని గనోవ్స్ అనే గ్రామానికి సమీపంలో కనుగొనబడిన నీన్దేర్తల్ క్రానియం (సుమారుగా క్రీ.పూ. 200,000)ఆ శకానికి చెందిన చాలా ముఖ్యమైన ఆవిష్కరణగా భావించబడుతుంది.